CELEX: 31983R2082
Language: el
Date: 1983-07-26 00:00:00
Title: Κανονισμός (ΕΟΚ) αριθ. 2082/83 της Επιτροπής της 26ης Ιουλίου 1983 περί καθορισμού της πραγματικής παραγωγής του μη εκκοκκισμένου βάμαβακος της περιόδου 1982/83 καθώς και του ποσοστού της ενισχύσεως που καταβάλλουν τα Κράτη μέλη για την περίοδο 1983/84

Avis juridique important

|

31983R2082

Κανονισμός (ΕΟΚ) αριθ. 2082/83 της Επιτροπής της 26ης Ιουλίου 1983 περί καθορισμού της πραγματικής παραγωγής του μη εκκοκκισμένου βάμαβακος της περιόδου 1982/83 καθώς και του ποσοστού της ενισχύσεως που καταβάλλουν τα Κράτη μέλη για την περίοδο 1983/84  

Επίσημη Εφημερίδα αριθ. L 203 της 27/07/1983 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2082/83 ΤΗΣ ΕΠΙΤΡΟΠΗΣ  της 26ης Ιουλίου 1983  περί καθορισμού της πραγματικής παραγωγής του μη εκκοκκισμένου βάμαβακος της περιόδου 1982/83 καθώς και του ποσοστού της ενισχύσεως που καταβάλλουν τα Κράτη μέλη για την περίοδο 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το πρωτόκολλο 4 περί του βάμβακος,  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), όπως τροποποιήθηκε από τον κανονισμό (ΕΟΚ) αριθ. 1982/82 (2), και ιδίως τα άρθρα 7 και 8,  Εκτιμώντας:  ότι το άρθρο 7 του κανονισμού (ΕΟΚ) αριθ. 2169/81 προβλέπει ότι η πραγματική παραγωγή κάθε περιόδου προσδιορίζεται ετησίως, λαμβανομένων ιδίως υπόψη των ποσοτήτων για τις οποίες ζητήθηκε η ενίσχυση· ότι η εφαρμογή του κριτηρίου αυτού οδηγεί στον καθορισμό της πραγματικής παραγωγής για την περίοδο 1982/83 στο επίπεδο που αναφέρεται κατωτέρω·  ότι το άρθρο 8 του ίδιου κανονισμού προβλέπει ότι ορίζεται για κάθε περίοδο, και λαμβανομένων υπόψη των προβλέψεων συγκομιδής, το ποσοστό της ενισχύσεως την οποία καταβάλλουν τα Κράτη μέλη μετά την εκκόκκιση του βάμβακος, για όσο διάστημα δεν έχει προσδιορισθεί η πραγματική παραγωγή·  ότι, αυτή τη χρονιά, οι κλιματολογικές συνθήκες ορισμένων περιοχών με σημαντική παραγωγή δεν επιτρέπουν να γίνονται ακριβείς προβλέψεις παραγωγής· ότι λαμβάνοντας υπόψη αυτές τις ιδιαίτερες δυσκολίες εκτιμήσεως πρέπει να προσδιορισθεί το ποσοστό της βοηθείας που θα χορηγηθεί σε ένα επίπεδο που να επιτρέπει να ληφθεί υπόψη η περίπτωση που η πραγματική παραγωγή θα ξεπερνούσε την ποσότητα για την οποία η βοήθεια θα έπρεπε να χορηγηθεί ολόκληρη· ότι, εντούτοις, λόγω της εξαιρετικής καταστάσεως, για να ληφθούν υπόψη τα συμφέροντα των ενδιαφερομένων πρέπει να τους δοθεί η δυνατότητα να ζητούν το σύνολο της βοήθειας έαν καταθέτουν μια εγγύηση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1982/83, η πραγματική παραγωγή του μη εκκοκκισμένου βάμβακος που παράγεται εντός της Κοινότητας καθορίζεται σε 333 100 τόνους.  Άρθρο 2  Για την περίοδο 1983/84 το ποσοστό της ενισχύσεως την οποία καταβάλλουν τα Κράτη μέλη μετά την εκκόκκιση του βάμβακος, για όσο διάστημα δεν έχει καθορισθεί η πραγματική παραγωγή, καθορίζεται σε 92,5.  Εντούτοις επιτρέπεται στα Κράτη μέλη-παραγωγούς να χορηγήσουν, μετά από αίτηση των δικαιούχων, ένα ποσό ίσο με το 100 % της ενίσχυσης, αν αυτοί οι τελευταίοι καταθέτουν στον αρμόδιο οργανισμό του εν λόγω Κράτους μέλους μία εγγύηση ίση με το 7,5 % του ποσού που πληρώνεται για κάθε αίτηση ενίσχυσης που θα παρουσιάζεται.  Σε περίπτωση εφαρμογής του άρθρου 7 παράγραφος 2 του κανονισμού (ΕΟΚ) αριθ. 2169/81, η εγγύηση καταπίπτει μέσα στα όρια ενός ποσού ίσου με τη διαφορά της βοήθειας που χορηγήθηκε και της βοήθειας που πρέπει να πληρωθεί.  Τα ποσά που καταπίπτουν κατ' αυτό τον τρόπο υπολογίζονται για τη μείωση των δαπανών που προκύπτουν από τη χορήγηση της βοήθειας.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 215 της 23. 7. 1982, σ. 5.